Irena Sendlerowa (Irena Sendler), de soltera Irena Stanisława Krzyżanowska, naixita de Varsovia (Reino d'o Congreso, Imperio Ruso) o 15 de febrero de 1910 y muerta en Varsovia (Polonia) o 12 de mayo de 2008, estió una enfermera polaca que mientres a Segunda Guerra Mundial feba parte d'a Resistencia polaca a o nazismo y contribuyó a la salvación de muitos nins chodigos d'o Ghetto de Varsovia (alto u baixo 2.500). Por ixa actuación, fue declarata en 1965 Chusto entre as nacions; en 2007 o Parlamento de Polonia la proposó ta o Premio Nobel d'a Paz.